অসমীয়া বর্ণমালা

অসমীয়া বর্ণমালা হল অসমীয়া ভাষার একটি লিখন পদ্ধতি। এই লিপি এসেছে পূর্ব নাগরী লিপি থেকে। এই বর্ণমালা দিয়ে আরো কিছু ভাষা যেমন, বোদো (বর্তমানে দেবনাগরি), খাসি (বর্তমানে রোমান), মিসিং (বর্তমান রোমান) ইত্যাদিও লেখা হত। অসমীয়া বর্ণমালার বর্তমান রূপ পঞ্চম শতাব্দী থেকে বিবর্তনের ফলে সৃষ্ট। উমাচল/নাগরাজি-ক্ষণিকাগাও শিলালিপি থেকে প্রাপ্ত বর্ণমালাকে গুপ্ত লিপির পূর্বাঞ্চলীয় রূপ বলা হয়। এর সাথে সিদ্ধম লিপির অনেক মিল পাওয়া যায়। সপ্তাদশ শতাব্দীর মধ্যে অসমীয়া ভাষার তিনটি শৈলীর বর্ণমালা (বামিনিয়া, কাইথেলি এবং গারগায়া) খুঁজে পাওয়া যায়। এই তিন লিপি থেকেই আধুনিক মুদ্রণ উপযোগী লিপি তৈরী করা হয়। বর্তমানে ব্যবহৃত এই বর্ণমালার সাথে বাংলা বর্ণমালার তিনটি বর্ণ ভিন্ন সব বর্ণের রূপ হুবুহু একইরকম। পূর্ব নাগরী লিপি বা অসমীয়া লিপি বিশ্বের ৬ষ্ঠ সবচেয়ে বেশি ব্যবহৃত লিখন পদ্ধতি।
"আসাম রাজত্বের" সময় অসমীয়া ভাষার উক্ত লিপি ব্যবহার করে বুরঞ্জি লেখা হয়েছিল। চতুর্দশ শতকে "মাধব কান্দালি" অসমীয়া বর্ণমালা ব্যবহার করে বিখ্যাত সপ্তখন্ড রামায়ণ লিখেছিলেন। বাল্মিকির লেখা সংস্কৃত ভাষা থেকে কোন আঞ্চলিক ভাষায় রামায়ণের এটিই প্রথম অনুবাদ। এরপর পঞ্চদশ ও ষোড়শ শতকে এসে "শংকরদেব" তার সমস্ত রচনা অসমীয়া বর্ণমালায় লিখেছেন। আসামের রাজা সুপাংমুংগ তথা চক্ৰধ্বজ সিংহ (১৬৬৩–১৬৭০) প্রথমবারের মত অসমীয়া ভাষায় লেখা মুদ্রা বের করেন।
আনুমানিক পঞ্চম শতাব্দীতে লেখা "উমাচল পাথর শিলালিপি" আসাম অঞ্চলে প্রাপ্ত প্রথম শিলালিপি যেখানে অসমীয়া ভাষার ব্যবহার পাওয়া যায়। এই শিলালিপির সাথে সমুদ্রগুপ্তের "এলাহাবাদ স্তম্ভ শিলালিপির" অনেক সাদৃশ্য পাওয়া যায়। পাথর ও কপার পৃষ্ঠে লিখিত লিপি থেকে "ঝাসির বাকল লিপি" হয়ে আঠারো-উনিশ শতকের মধ্যে অসমীয়া লিপির বিকাশ ঘটে। তবে ত্রয়োদশ শতকে অসমীয়া লিপির আকার ছিলো অনেকটা প্রোটো-অসমীয়। অষ্টাদশ ও অনুবিংশ শতকে এসে তিনটি আলাদা পদ্ধতি; যথাক্রমে, "কাইথেলি" ( কামরূপ এলাকায় যা "লাখড়ি" নামে পরিচিত, এই লিপি ব্রাহ্মণেরা ব্যবহার করত না), "বামুনিয়া" (এই লিপি ব্রাহ্মণেরা সংস্কৃত ভাষা লিখতে ব্যবহার করত) এবং "গারগায়া" (আসাম রাজত্বের সরকারী ভাবে গৃহীত লিপি) তে বিভক্ত হয়ে যায়। এই তিন পদ্ধতির মধ্যে "কাইথেলি" রূপ বেশি জনপ্রিয় ছিলো। মধ্যযুগীয় অনেক বই (যেমনঃ হস্তীর-বিদ্যার্নভা) এবং ছত্র এই লিপিতে লেখা হয়েছিল। উনিশ শতকের শুরুতে "শ্রীরামপুরে" "আত্মারাম শরমা" প্রথম ছাপানোর উপযোগী অসমীয় লিপি উদ্ভাবন করেন। উক্ত পদ্ধতি অনুসরণ করে বর্তমান যুগে এসেও বাংলা ও অসমীয়া ভাষা লেখা হয়ে থাকে।
অসমীয়া বর্ণমালায় ৮টি প্রধান স্বরধ্বনী প্রকাশ করতে মোট ১১টি স্বরবর্ণ ব্যবহার করা হয়। এদের মধ্যে কিছু বর্ণ সন্ধি-স্বরধ্বনী বিশিষ্ট। এই সকল বর্ণ বাংলা ও অসমীয়া উভয় ভাষায় ব্যবহার করা হয়। শব্দভেদে কিছু স্বরবর্ণের উচ্চারণ আলাদা হয়ে থাকে। অনেক স্বরবর্ণ লেখার সময় আলাদা ভাবে লিখা হলেও উভয় ভাষাতে উচ্চারণের সময় তা আলাদা করা হয়না। উদাহরণস্বরূপঃ অসমীয়া ভাষায় স্বরধ্বনী [i] ও [u] উচ্চারণের জন্য দুইটি করে স্বরবর্ণ আছে। অসমীয়া বর্ণমালা যখন সংস্কৃত ভাষা লিখতে ব্যবহার করা হতো তখন থেকেই এই ভাষায় একটি হ্রস্ব ই (short [i]) এবং একটি দীর্ঘ ঈ (long [iː]) ধ্বনী ছিলো, ঐতিহ্যগত কারণেই যা এখনো ব্যবহার করা হয়, যাদের লিখনরূপ আলাদা হলেও উচ্চারণ সময় আলাদা করা হয় না। হ্রস্ব উ এবং দীর্ঘ ঊ স্বরবর্ণের ক্ষেত্রেও একই নিয়ম মেনে চলা হয়। ব্যাঞ্জনবর্ণের উচ্চারণ স্পষ্ট করার জন্য অনেক সময় ব্যাঞ্জনবর্ণের সাথে স্বরবর্ণ যুক্ত করা হয়, যেমনঃ ক=ক্+অ। স্বরবর্ণের অনুপস্থিতে কোন ব্যাঞ্জনবর্ণ লিখতে বর্ণের নিচে হসন্ত চিহ্ন (্) দেওয়া হয়।
অসমীয়া ভাষায় ব্যাঞ্জনবর্ণের নাম সাধারণত এর মূল উচ্চারণ থেকে নেওয়া হয় অথবা স্বরবর্ণ অ যুক্ত করে নামকরণ করা হয়। কিন্তু উক্ত স্বরবর্ণ অলিখিত থাকে, শুধুমাত্র উচ্চারণ করার সময় তা আলোচনায় আসে। তবে অধিকাংশ বর্ণের নাম সেই ধ্বনীর নাম থেকে নেওয়া হয়েছে (যেমনঃ ঘ ধ্বনীর নাম ঘ, "ghô")। কিছু কিছু বর্ণের নাম তাদের উচ্চারণগত নাম হারিয়ে আধুনিক অসমীয় ভাষায় নতুন এবং বিস্তৃত নাম পেয়েছে। যেমনঃ /n/ ধ্বনী উচ্চারণভেদে  ন, ণ বা ঞ দ্বারা লেখা হয়। তবে এইসব বর্ণের নাম শুধু ‘ন’ না দিয়ে বিস্তৃতভাবে দন্ত্য ন বা "dôntiya nô" ("dental n"), মর্ধ্যহ্ন ণ বা "murdhôinnya nô" ("retroflex n") এবং ঞ কে "niô বা" ইয়ো  বলা হয়।   একইভাবে /x/ ধ্বনীকে উচ্চারণভেদে তালব্য শ বা "talôibbya xô" ("palatal x"), ষ মর্ধ্যহ্ন "murdhôinnya xô" ("retroflex x" এবং দন্ত্য স বা "dôntiya xô" ("dental x") বলা হয়। /s/ ধ্বনীকে প্রথম  চ বা "prôthôm sô" ("first s") ও দ্বিতীয় ছ বা "ditiyô sô" ("second s") বলা হয়। /z/ ধ্বনীকে বর্গীয় জ বা "bôrgiya zô" ("row z") এবং অন্তঃস্থ য বা "ôntôsthô zô" বলা হয়।এই সমস্ত বর্ণের ভিন্ন নামসমূহ উচ্চারণ পার্থক্যের জন্য আলাদা আলাদা ক্ষেত্রে ব্যবহার করা হয়।
"ডঃ জি. সি. গোস্বামীর" মতে অসমীয়া ভাষায় দুইটি বর্ণের ১৪৩টি যুক্তরূপ ১৭৪টি যুক্তাক্ষর দিয়ে প্রকাশ করা হয় এবং তিনটি বর্ণের ২১টি যুক্তরূপ ২৭টি যুক্তাক্ষর দিয়ে প্রকাশ করা হয়। এদের মধ্যে কিছু নিম্নে দেওয়া হল:
যদিও " বর্ণটি বাংলায় ব্যবহার করা হয়, তবে এর উচ্চারণ আলাদা। 'চ' ও 'ছ' এর বাংলা উচ্চারণও আলাদা।
"কীবোর্ড এ তিন অক্ষরের অবস্থান  অনন্য। নিচে দেখানো হলোঃ"
বাংলা ও অসমীয়া লিপি ১৯৯১ সালের অক্টোবর মাসে ইউনিকোড আদর্শে ভার্সন ১.০ যুক্ত করা হয়েছে।  উক্ত ভাষাদ্বয়ের ইউনিকোড ব্লক হলো U+0980–U+09FF:
অসমীয়া ভাষা